# Jurnalul Oficial L 196/2018

| | ISSN 1977-0782 |
| --- | --- |
| Jurnalul Oficial
  al Uniunii Europene | L 196 |
| | |
| Ediţia în limba română | Legislaţie | Anul 612 august 2018 |

ISSN 1977-0782

Jurnalul Oficial

al Uniunii Europene

L 196

Ediţia în limba română

Legislaţie

Anul 612 august 2018

---

| Cuprins | | II   Acte fără caracter legislativ | Pagina |
| --- | --- | --- | --- |
| | | DECIZII |
| | * | Decizia (UE) 2018/1094 a Comisiei din 1 august 2018 de confirmare a participării Țărilor de Jos la cooperarea consolidată în ceea ce privește instituirea Parchetului European | 1 |

Cuprins

II   Acte fără caracter legislativ

Pagina

DECIZII

*

Decizia (UE) 2018/1094 a Comisiei din 1 august 2018 de confirmare a participării Țărilor de Jos la cooperarea consolidată în ceea ce privește instituirea Parchetului European

1

| RO | Actele ale căror titluri sunt tipărite cu caractere drepte sunt acte de gestionare curentă adoptate în cadrul politicii agricole şi care au, în general, o perioadă de valabilitate limitată.
  Titlurile celorlalte acte sunt tipărite cu caractere aldine şi sunt precedate de un asterisc. |
| --- | --- |

RO

Actele ale căror titluri sunt tipărite cu caractere drepte sunt acte de gestionare curentă adoptate în cadrul politicii agricole şi care au, în general, o perioadă de valabilitate limitată.

Titlurile celorlalte acte sunt tipărite cu caractere aldine şi sunt precedate de un asterisc.

---

II Acte fără caracter legislativ

DECIZII

| 2.8.2018 | RO | Jurnalul Oficial al Uniunii Europene | L 196/1 |
| --- | --- | --- | --- |

2.8.2018

RO

Jurnalul Oficial al Uniunii Europene

L 196/1

---

DECIZIA (UE) 2018/1094 A COMISIEI

din 1 august 2018

de confirmare a participării Țărilor de Jos la cooperarea consolidată în ceea ce privește instituirea Parchetului European

COMISIA EUROPEANĂ,

având în vedere Tratatul privind funcționarea Uniunii Europene, în special articolul 328 alineatul (1) și articolul 331 alineatul (1),

având în vedere Regulamentul (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO) (1),

având în vedere faptul că, prin scrisoarea din 14 mai 2018, Țările de Jos și-au notificat intenția de a participa la cooperarea consolidată în ceea ce privește instituirea EPPO,

întrucât:

| (1) | La 3 aprilie 2017, Belgia, Bulgaria, Croația, Cipru, Republica Cehă, Finlanda, Franța, Germania, Grecia, Lituania, Luxemburg, Portugalia, România, Slovacia, Slovenia și Spania au notificat Parlamentului European, Consiliului și Comisiei dorința lor de a stabili o formă de cooperare consolidată în ceea ce privește instituirea EPPO. În plus, prin scrisorile din 19 aprilie 2017, 1 iunie 2017, 9 iunie 2017 și, respectiv, 22 iunie 2017, Letonia, Estonia, Austria și Italia și-au exprimat intenția de a participa la instituirea respectivei cooperări consolidate. |
| --- | --- |

(1)

La 3 aprilie 2017, Belgia, Bulgaria, Croația, Cipru, Republica Cehă, Finlanda, Franța, Germania, Grecia, Lituania, Luxemburg, Portugalia, România, Slovacia, Slovenia și Spania au notificat Parlamentului European, Consiliului și Comisiei dorința lor de a stabili o formă de cooperare consolidată în ceea ce privește instituirea EPPO. În plus, prin scrisorile din 19 aprilie 2017, 1 iunie 2017, 9 iunie 2017 și, respectiv, 22 iunie 2017, Letonia, Estonia, Austria și Italia și-au exprimat intenția de a participa la instituirea respectivei cooperări consolidate.

| (2) | La 3 aprilie 2017, autorizarea de a stabili o formă de cooperare consolidată, menționată la articolul 20 alineatul (2) din Tratatul privind Uniunea Europeană (Tratatul UE) și la articolul 329 alineatul (1) din Tratatul privind funcționarea Uniunii Europene (TFUE), a fost considerată acordată, în conformitate cu articolul 86 alineatul (1) al treilea paragraf din TFUE. |
| --- | --- |

(2)

La 3 aprilie 2017, autorizarea de a stabili o formă de cooperare consolidată, menționată la articolul 20 alineatul (2) din Tratatul privind Uniunea Europeană (Tratatul UE) și la articolul 329 alineatul (1) din Tratatul privind funcționarea Uniunii Europene (TFUE), a fost considerată acordată, în conformitate cu articolul 86 alineatul (1) al treilea paragraf din TFUE.

| (3) | La 12 octombrie 2017, Consiliul a adoptat Regulamentul (UE) 2017/1939 de punere în aplicare a unei forme de cooperare consolidată în ceea ce privește instituirea EPPO. |
| --- | --- |

(3)

La 12 octombrie 2017, Consiliul a adoptat Regulamentul (UE) 2017/1939 de punere în aplicare a unei forme de cooperare consolidată în ceea ce privește instituirea EPPO.

| (4) | La 20 noiembrie 2017 a intrat în vigoare Regulamentul (UE) 2017/1939. EPPO ar trebui să își asume atribuțiile de investigare și urmărire penală la o dată care urmează să fie stabilită printr-o decizie a Comisiei, la propunerea procurorului-șef european, ulterior înființării EPPO; această dată nu poate fi mai devreme de trei ani de intrarea în vigoare a respectivului regulament. |
| --- | --- |

(4)

La 20 noiembrie 2017 a intrat în vigoare Regulamentul (UE) 2017/1939. EPPO ar trebui să își asume atribuțiile de investigare și urmărire penală la o dată care urmează să fie stabilită printr-o decizie a Comisiei, la propunerea procurorului-șef european, ulterior înființării EPPO; această dată nu poate fi mai devreme de trei ani de intrarea în vigoare a respectivului regulament.

| (5) | Regulamentul (UE) 2017/1939 nu impune condiții speciale de participare la cooperarea consolidată privind instituirea EPPO. |
| --- | --- |

(5)

Regulamentul (UE) 2017/1939 nu impune condiții speciale de participare la cooperarea consolidată privind instituirea EPPO.

| (6) | În conformitate cu articolul 120 alineatul (2) primul paragraf din Regulamentul (UE) 2017/1939, EPPO își exercită competența cu privire la orice infracțiune din sfera sa de competență săvârșită după data intrării în vigoare a Regulamentului (UE) 2017/1939. În ceea ce privește infracțiunile menționate la articolele 22 și 23 din Regulamentul (UE) 2017/1939, care nu făceau deja obiectul sferei de competență a EPPO de la momentul intrării în vigoare inițiale a regulamentului respectiv, EPPO ar trebui, prin urmare, să își exercite competența în ceea ce privește teritoriul sau resortisanții Țărilor de Jos după intrarea în vigoare a regulamentului respectiv în Țările de Jos, |
| --- | --- |

(6)

În conformitate cu articolul 120 alineatul (2) primul paragraf din Regulamentul (UE) 2017/1939, EPPO își exercită competența cu privire la orice infracțiune din sfera sa de competență săvârșită după data intrării în vigoare a Regulamentului (UE) 2017/1939. În ceea ce privește infracțiunile menționate la articolele 22 și 23 din Regulamentul (UE) 2017/1939, care nu făceau deja obiectul sferei de competență a EPPO de la momentul intrării în vigoare inițiale a regulamentului respectiv, EPPO ar trebui, prin urmare, să își exercite competența în ceea ce privește teritoriul sau resortisanții Țărilor de Jos după intrarea în vigoare a regulamentului respectiv în Țările de Jos,

ADOPTĂ PREZENTA DECIZIE:

Articolul 1

Se confirmă participarea Țărilor de Jos la cooperarea consolidată în ceea ce privește instituirea EPPO.

Articolul 2

Regulamentul (UE) 2017/1939 intră în vigoare în Țările de Jos la data intrării în vigoare a prezentei decizii.

Articolul 3

Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

Adoptată la Bruxelles, 1 august 2018.

Pentru Comisie

Președintele

Jean-Claude JUNCKER

---

(1)  
  JO L 283, 31.10.2017, p. 1.

1

---